

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.218

 (protokols Nr.7, 10.p.)

**Par nekustamā īpašuma “Gāršas”, Priekuļu pagastā, Priekuļu novadā,**

**nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Gāršas”, Priekuļu pagasts, Priekuļu novads, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Gāršas”, Priekuļu pagastā, Priekuļu novadā, kadastra numurs 4272 004 0163, kas sastāv no vienas zemes vienības 28,8 ha platībā, no kuras 26,3 ha ir mežs.
2. Pašvaldības īpašuma tiesības 12.09.2011 nostiprinātas Priekuļu pagasta zemesgrāmatas nodalījumā Nr.100000495314.
3. Zemes vienībai “Gāršas”, Priekuļu pagasts, Priekuļu novads, kadastra apzīmējums 4272 004 0163, noteikts zemes lietošanas mērķis – (0201) zeme, uz kuras galvenā saimnieciskā darbība ir mežsaimniecība.
4. Nekustamā īpašuma “Gāršas”, Priekuļu pagasts, Priekuļu novads, kadastra Nr. 4272 004 0163, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
5. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta 01.02.2011. noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
6. Aizliegumi īpašuma atsavināšanai nav konstatēti.
7. 2019.gada 17.jūnijā Tautsaimniecības komiteja pieņēmusi lēmumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta 01.02.2011.noteikumu Nr.109 ,,Kārtība, kādā atsavināma publiskas personas manta” II nodaļu, Priekuļu novada domes Tautsaimniecības komitejas 2019.gada 17.jūnija atzinumu par lēmumprojektu (protokols Nr.7), atklāti balsojot, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Jānis Ročāns, Māris Baltiņš, Dace Kalniņa, Baiba Karlsberga, Aivars Kalnietis, Juris Sukaruks, Ināra Roce), PRET –1 (Jānis Mičulis), ATTURAS –nav, Priekuļu novada dome **nolemj:**

1. Nodot atsavināšanai izsolē pašvaldības nekustamo īpašumu “Gāršas”, Priekuļu pagastā, Priekuļu novadā, īpašuma kadastra numurs 4272 004 0163, kas sastāv no vienas zemes vienības ar kadastra apzīmējumu 4272 004 0163, 28,8 ha platībā;
2. Pasūtīt nekustamā īpašuma “Gāršas”, Priekuļu pagasts, Priekuļu novads, īpašuma kadastra numurs 4272 004 0163, novērtējumu;
3. Pēc īpašuma novērtējuma saņemšanas, nekustamam īpašumam “Gāršas”, Priekuļu pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko.

Domes priekšsēdētāja (paraksts) Elīna Stapulone